ԱՄՓՈՓԱԹԵՐԹ
«Ճանապարհային երթևեկության անվտանգության ապահովման մասին» օրենքում լրացումներ և փոփոխություններ կատարելու մասին» օրենքի և հարակից օրենքների նախագծերի կապակցությամբ ստացված առաջարկությունների
	[bookmark: _Hlk216424435]1. ՀՀ պաշտպանության  նախարարություն
	ՊՆ/510/14936-2025

	
	16․12․2025թ․

	Առարկություններ և առաջարկություններ չկան:
	Ընդունվել է ի գիտություն։

	2․ ՀՀ ազգային անվտանգության ծառայություն
	11/1677

	
	23․12․2025թ․

	Առարկություններ և առաջարկություններ չկան:
	Ընդունվել է ի գիտություն։

	3. ՀՀ գլխավոր դատախազություն 

	02//29075-2025

	
	23․12․2025թ․

	Առարկություններ և առաջարկություններ չկան:
	Ընդունվել է ի գիտություն։

	4. ՀՀ քննչական կոմիտե
	01/22/459947-2025

	
	19․12․2025թ․

	Առարկություններ և առաջարկություններ չկան:
	Ընդունվել է ի գիտություն։

	5. ՀՀ պետական եկամուտների կոմիտեի
	01/3-4/76260-2025

	
	15․12․2025թ․

	Առարկություններ և առաջարկություններ չկան:
	Ընդունվել է ի գիտություն։

	6. ՀՀ ֆինանսների նախարարություն
	01/11-4/29237-2025

	
	26․12․2026թ․

	Նախագծերով առաջարկվում է նախատեսել հնարավորություն տեխնիկական միջոցների կիրառմամբ իրականացնելու նաև թմրանյութի օգտագործմամբ պայմանավորված ոչ սթափ վիճակում գտնվելու փաստի ստուգում և դրա հիմքով կիրառել վարչական պատասխանատվություն։
Այդ կապակցությամբ առաջարկում ենք ներկայացնել տեղեկատվություն՝ վերը նշված տեխնիկական միջոցների ձեռքբերման համար անհրաժեշտ ֆինանսական միջոցների, ինչպես նաև համապատասխան ծախսերի ֆինանսավորման աղբյուրների վերաբերյալ:
Ելնելով վերոգրյալից՝ հայտնում ենք, որ Նախագծերի վերաբերյալ հիմնավորված դիրքորոշում կարող ենք ներկայացնել վերոնշյալ տեղեկատվության առկայության պարագայում:
	Ընդունվել է ի գիտություն։
Նախագծերի ընդունմամբ լրացուցիչ ծախսեր կատարելու անհրաժեշտությունը բացակայում է։

	7. ՀՀ առողջապահության նախարարություն
	ԱԱ/02.2/42181-2025

	
	29․12․2025թ․

	Ներկայացված Նախագծերում կատարվող լրացումների և փոփոխությունների վերաբերյալ (այն է կենսաբանական ծագման նմուշներում թմրամիջոցի կամ հոգեմետ (հոգեներգործուն) նյութի պարունակության միջոցով վարորդի սթափության վիճակի զննություն) հայտնում եմ, որ «նմուշառում» բժշկական օգնության և սպասարկման տեսակը ներառված է Կառավարության 27.03.2008թ. N 276-Ն որոշմամբ հաստատված բժշկական օգնության և սպասարկման տեսակների ցանկում և լիցենզավորման ենթակա գործունեություն է, որն իրականացվում է բուժաշխատողի կողմից: Նմուշառում (այդ թվում շարժական նմուշառում) բժշկական օգնության և սպասարկման իրականացման համար անհրաժեշտ տեխնիկական և մասնագիտական որակավորման պահանջները և պայմանները հաստատված են Կառավարության 29.06.2002թ. N 867 որոշմամբ:
Ուստի, նմուշառման գործառույթը դուրս է ոստիկանության աշխատակցի լիազորությունների շրջանակներից:
Միաժամանակ Նախագծերին կից ներկայացված փոփոխությունների մասին տեղեկանքում` «Վարչական իրավախախտումների վերաբերյալ ՀՀ օրենսգրքում փոփոխություններ և լրացում կատարելու մասին» օրենքի նախագծի Հոդված 126-ին վերաբերելի 10-րդ կետում նշված «բժշկական փորձաքննությամբ» ձևակերպման վերաբերյալ հայտնում եմ, որ բժշկական փորձաքննությունների տեսակները  թվարկված  են «Բնակչության բժշկական օգնության և սպասարկման  մասին» օրենքի Հոդված 39-ով, որտեղ, ի թիվս մի շարք այլ փորձաքննությունների տեսակների, ներկայացված է «թունաքիմիական փորձաքննության» տեսակը:
Ելնելով վերոգրյալից առաջարկվում է նախատեսվող փոփոխությունը  համապատասխանեցնել վերը նկարագրվածին:
	Ընդունվել է։

	8. ՀՀ մարդու իրավունքների պաշտպանի գրասենյակ

	01/13.1/6403-2025

	
	25.12.2025թ․

	[bookmark: _Hlk216879015][bookmark: _Hlk216788748]«Ճանապարհային երթևեկության անվտանգության ապահովման մասին» օրենքում լրացում կատարելու մասին», «Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացում կատարելու մասին» և «Ոստիկանության մասին» օրենքում փոփոխություն կատարելու մասին» օրենքների նախագծերի (այսուհետ՝ նաև Նախագիծ) վերաբերյալ Մարդու իրավունքների պաշտպանի աշխատակազմի կարծիքը հանգում է հետևյալին․
Նախագծերի համաձայն՝ ճանապարհային երթևեկության անվտանգության ապահովման բնագավառում Հայաստանի Հանրապետության ոստիկանությունը (այսուհետ՝ նաև Ոստիկանություն) տեխնիկական միջոցով սահմանված կարգով իրականացնում է (…) կենսաբանական ծագման նմուշներում թմրամիջոցի կամ հոգեմետ (հոգեներգործուն) նյութի պարունակության միջոցով վարորդի սթափության վիճակի զննություն (ոչ սթափ վիճակում լինելու փաստի ստուգում): 
Նախագծի նշված նորմի վերլուծությունից հետևում է, որ նախատեսվում է Ոստիկանությանը լիազորություն տալ տեխնիկական միջոցներով իրականացնել վարորդի սթափության վիճակի զննություն կենսաբանական ծագման նմուշներում թմրամիջոցի կամ հոգեմետ (հոգեներգործուն) նյութի պարունակության միջոցով։ 
Հարկ է փաստել, որ ինչպես նշված նորմի, այնպես էլ Նախագծի հիմնավորումներում չի ներկայացվում այն ընթացակարգը, որով պետք է իրականացվի տեխնիկական միջոցի օգտագործմամբ կենսաբանական ծագման նմուշներում թմրամիջոցի կամ հոգեմետ (հոգեներգործուն) նյութի պարունակության միջոցով վարորդի սթափության վիճակի զննությունը, ինչպես նաև բացակայում է հարցի վերաբերյալ միջազգային չափանիշների և վերաբերելի միջազգային լավագույն փորձի ուսումնասիրությունը։ 
[bookmark: _Hlk216878030]Հատկանշական է, որ ՀՀ կառավարության 2025 թվականի հունիսի 5-ի 736-Լ որոշման 1-ին հավելվածով հաստատված «Թմրամիջոցների և հոգեմետ (հոգեներգործուն) նյութերի ոչ բժշկական նպատակներով գործածման և ապօրինի շրջանառության դեմ պայքարի» ռազմավարությամբ ևս նախատեսված է հարցի շուրջ իրականացնել համապարփակ ուսումնասիրություն, որի արդյունքներով միայն հնարավոր կլինի որոշել նման մեխանիզմի ներդրման անհրաժեշտությունը։ 
Հաշվի առնելով վերոգրյալը՝ առաջարկում ենք մինչև համանման փոփոխության իրականացումը, հարցն ուսումնասիրել մարդու իրավունքների, այդ թվում՝ անձնական կյանքի նկատմամբ հարգանքի իրավունքի երաշխավորման համատեքստում, և միայն համապատասխան ուսումնասիրության և հիմնավորման արդյունքում նախատեսել համանման կարգավորում՝ հստակ նախատեսելով այն ընթացակարգը, որի միջոցով իրականացվելու է համապատասխան զննությունը։ Հստակ ընթացակարգի նախատեսումը հնարավորություն կտա նաև կարծիք տրամադրել ներդրվող մեխանիզմի՝ մարդու իրավունքների պաշտպանության համատեքստում խնդրահարույց լինելու կամ չլինելու հարցի առնչությամբ։ 
Միաժամանակ, վերոնշյալի հաշվառմամբ և իրավական որոշակիության երաշխավորման տեսանկյունից, անհրաժեշտ է հստակեցնել նաև «կենսաբանական ծագման նմուշ» եզրույթը։
	Ընդունվել է։
Միջազգային փորձի ուսումնասիրությունը ցույց է տալիս, որ որոշ երկրներում (Ավստրալիա, Միացյալ Թագավորություն) թքի հիմքով թմրամիջոցների արագ թեստերը լայնորեն կիրառվում են՝ վարորդների և ճանապարհային երթևեկության մասնակիցների՝ թմրամիջոցների ազդեցության տակ գտնվելը արագ հայտնաբերելու նպատակով։
Այդ երկրների փորձը ցույց է տալիս, որ թքի (oral fluid, saliva) հիմքով թմրամիջոցների արագ թեստերը վերջին երկու տասնամյակներում դարձել են ճանապարհային ոստիկանության և պարեկային ծառայությունների կողմից կիրառվող արդյունավետ գործիք՝ թմրամիջոցների ազդեցության տակ տրանսպորտային միջոց վարելու դեպքերը կանխելու և բացահայտելու նպատակով։ Այս մեթոդի տարածումը պայմանավորված է դրա ոչ ինվազիվ բնույթով, արագ արդյունք տալու հնարավորությամբ և տեղում կիրառելիությամբ, ինչը հատկապես կարևոր է ճանապարհային վերահսկողության պայմաններում։


	9. ՀՀ արդարադատության նախարարություն

	1. «Վարչական իրավախախտումների վերաբերյալ Հայաստանի Հանրապետության օրենսգրքում լրացումներ և փոփոխություններ կատարելու մասին» օրենքի նախագծի (այսուհետ՝ Նախագիծ 1) վերաբերյալ հայտնում ենք հետևյալը․
Նախագիծ 1-ի 1-ին (ներկայիս 2-րդ) հոդվածով նախատեսվում է Վարչական իրավախախտումների վերաբերյալ Հայաստանի Հանրապետության օրենսգրքի (այսուհետ՝ Օրենսգիրք) 126-րդ հոդվածի՝
1) 3-րդ մասում «արյան» բառից առաջ լրացնել «թքի,» բառը.
[bookmark: _Hlk202370192]2) 9-րդ մասի առաջին և երկրորդ նախադասություններում «արյան կամ մեզի» բառերը փոխարինել «թքի, արյան կամ մեզի» բառերով.
3) 10-րդ մասի առաջին նախադասությունում «ալկոհոլի» բառից հետո լրացնել «կամ թքի մեջ թմրամիջոցի կամ հոգեմետ (հոգեներգործուն) նյութի» բառերը։
Նախագիծ 1-ի շրջանակում առաջարկում ենք նախատեսել օրգանիզմում հոգեմետ (հոգեներգործուն) նյութերի և թմրամիջոցների առկայության նվազագույն քանակական շեմ, կամ առնվազն հստակեցնել դրանց տեսակները: Նման կարգավորումը բխում է իրավական որոշակիության և իրավական կանխատեսելիության սկզբունքներից, քանի որ ներկայումս Նախագծով նախատեսվող պատասխանատվությունը կարող է կիրառվել նաև այն դեպքերում, երբ անձի օրգանիզմում տվյալ նյութերի առկայությունը պայմանավորված է բժշկի նշանակմամբ ընդունված դեղորայքով։ Հայտնի է, որ որոշ դեղամիջոցներ՝ այդ թվում՝ հակադեպրեսանտներ, ցավազրկողներ և այլ դեղամիջոցներ, իրենց բաղադրության մեջ կարող են պարունակել հոգեմետ (հոգեներգործուն) նյութեր կամ դրանց մետաբոլիտներ (նյութափոխանակության արգասիքներ)՝ փոքր չափաբաժիններով։ Այս պարագայում թեստավորման (մասնավորապես՝ թքի հիմքով թմրամիջոցների և հոգեմետ (հոգեներգործուն) արագ թեստերի) միջոցով հնարավոր է արձանագրել տվյալ նյութերի առկայությունը, սակայն միայն այդ փաստը բավարար չէ եզրակացնելու, որ անձը գտնվել է տվյալ նյութերի ազդեցության ներքո կամ գտնվում է «ոչ սթափ» վիճակում։ Թեստը, որպես կանոն, արձանագրում է նյութի առկայությունը, այլ ոչ թե դրա ազդեցության աստիճանը: Բացի այդ, գործնականում վերահսկողություն իրականացնող անձը, ով չունի համապատասխան բժշկական մասնագիտացում, օբյեկտիվորեն ի վիճակի չէ տարբերակելու՝ հայտնաբերված նյութը պայմանավորված է բժշկի կողմից նշանակված բուժմամբ, թե այն հանդիսանում է ոչ սթափության վիճակ։ Հարկ է նաև հաշվի առնել, որ թմրամիջոցները և հոգեմետ նյութերը տարբեր քիմիական բնույթ և հատկություններ ունեն, և դրանցից յուրաքանչյուրի պահպանման ժամկետը օրգանիզմում տարբեր է։ Գոյություն ունեն նյութեր, որոնք թքի մեջ կարող են հայտնաբերվել օգտագործումից հետո մինչև մի քանի օր (օրինակ՝ մինչև 72 ժամ), անկախ նրանից՝ տվյալ պահին անձը գտնվում է ազդեցության տակ, թե ոչ: Վերոգրյալի հաշվառմամբ առաջարկում ենք նախագծերի փաթեթի հետագա քննարկման և լրամշակման փուլում անդրադառնալ նշված հանգամանքներին:
	Չի ընդունվել։
Վարչական իրավախախտումների վերաբերյալ Հայաստանի Հանրապետության օրենսգիրքը պատասխանատվություն է նախատեսում օրգանիզմում հոգեմետ (հոգեներգործուն) նյութերի և թմրամիջոցների առկայության համար՝ անկախ դրա ազդեցության աստիճանից։
Ինչ վերաբերում է բժշկի նշանակմամբ ընդունված դեղորայքի ընդունման հետևանքով օրգանիզմում որոշակի արգելված նյութերի առկայությանը, ապա նման դեղորայք ընդունած անձը ևս անձը պետք է ձեռնպահ մնա տրանսպորտային միջոց վարելուց։

	2. «Ոստիկանության մասին» օրենքում փոփոխություններ կատարելու մասին» օրենքի նախագծի (այսուհետ՝ Նախագիծ 2) 1-ին հոդվածի 1-ին մասով նախատեսվում է «Ոստիկանության մասին» օրենքի 21-րդ հոդվածի 1-ին մասի 6-րդ կետն ուժը կորցրած ճանաչել, որով սահմանված է, որ Ոստիկանությունը, վարչական իրավախախտումները կանխելիս և բացահայտելիս, իրավունք ունի՝ կատարել փորձաքննություններ վարչական իրավախախտումների վերաբերյալ գործերով։
Սակայն նախագծերի փաթեթին կից ներկայացված հիմնավորմամբ վերոնշյալ փոփոխության կատարման անհրաժեշտության վերաբերյալ որևէ նշում առկա չէ, ինչը հնարավորություն չի տալիս գնահատել նախատեսվող փոփոխության նպատակը։
Հարկ է նշել, որ նորմատիվ իրավական ակտի ընդունման հիմնավորմանն առավել խիստ բովանդակային պահանջներ են առաջադրվում, մասնավորապես, օրենքների պարագայում` հաշվի առնելով դրանցով կարգավորվող հասարակական հարաբերությունների բնույթը և այդ ակտերի տեղն իրավական ակտերի համակարգում: Նորմատիվ իրավական ակտի ընդունման հիմնավորման բովանդակության մեջ պետք է նկարագրվեն գործող օրենսդրական դաշտը, առկա իրավական կարգավորումները, կարգավորման ենթակա հարաբերությունների ոլորտում գործնականում առկա խնդիրները, հնարավոր օրենսդրական բացերը, տվյալ բնագավառում իրականացվող պետական քաղաքականությունը:
Հիմնավորումը կարելի է բնորոշել որպես իրավական ակտի փաթեթի այնպիսի բաղադրատարր, որը պարզաբանում է այդ ակտի ընդունման նպատակը՝ իրավական կարգավորումները հավելելով ավելի լայն բացվածքով ներկայացված տեղեկատվությամբ և անհրաժեշտ այլ նշումներով, որոնք կարող են նաև նպաստել այդ ակտի իրավական կարգադրությունների ճիշտ ընկալմանը: Ըստ այդմ, իրավական ակտի ընդունման հիմնավորումը կատարում է երկու կարևորագույն գործառույթ. 1) իրավական ակտի նախագծման փուլում այն հիմք է դրա քննարկումների և հաստատումների (հավանությունների) համար, քանի որ պարզաբանում է այն նպատակը, որով պայմանավորված է իրավական ակտի ընդունումը, 2) իրավական ակտի գործողության ժամանակ այն ստանում է մեկնաբանողական դեր և նշանակություն, քանի որ հիմնավորման միջոցով հնարավոր է լինում բացահայտել օրենսդրի կամքը, այն մշակողների գաղափարները և սահմանված նորմերի հիմքերում ընկած մտքերը: Հետևաբար` իրավական ակտի պատշաճ հիմնավորումը կարող է լինել դրա հաջող ընդունման և հետագայում՝ նաև կիրառման գրավականը:
Հիմնավորման նպատակն է պարզաբանել, թե ո՞րն է նախագծի ընդունման կարիքը՝ ըստ անհրաժեշտության պատասխանելով հետևյալ հարցադրումներին. 1) հասարակական հարաբերությունների ո՞ր ոլորտի (խնդրի) կարգավորմանն է ուղղված նախագիծը, 2) ինչպիսի՞ իրավիճակ է ներկայումս տիրում տվյալ ոլորտի հասարակական հարաբերություններում, 3) ինչպիսի՞ իրավական կարգավորումներ են ներկայումս գործում հասարակական հարաբերությունների տվյալ ոլորտը կարգավորելու համար, 4) որո՞նք են այդ իրավական կարգավորումների խնդիրները կամ բացերը, 5) համանման իրավական կարգավորման ի՞նչ տարբերակներ են առկա միջազգային փորձում, 6) համանման իրավական կարգավորման կապակցությամբ ի՞նչ առաջարկներ կան իրավունքի գիտության մեջ:
Ելնելով վերոգրյալից՝ Նախագիծ 1-ի 1-ին հոդվածի 1-ին մասով նախատեսվող փոփոխությունը հիմնավորման կարիք ունի։
	Ընդունվել է։

	3. Նախագիծ 2-ի 1-ին հոդվածի 2-րդ մասով նախատեսվում է նոր խմբագրությամբ շարադրել «Ոստիկանության մասին» օրենքի 21-րդ հոդվածի 1-ին մասի 7-րդ կետը՝ սահմանելով, որ ոստիկանությունը լիազոր մարմնի ղեկավարի սահմանած կարգով իրականացնում է սթափության վիճակի կամ անձի օրգանիզմում թմրամիջոցի կամ հոգեմետ (հոգեներգործուն) նյութի առկայության ստուգում, եթե ստուգման արդյունքն անհրաժեշտ է վարչական իրավախախտման փաստն արձանագրելու համար։ Միաժամանակ, «Ճանապարհային երթևեկության անվտանգության ապահովման մասին» օրենքում լրացում կատարելու մասին» օրենքի նախագծով նախատեսվում է լրացում կատարել «Ճանապարհային երթևեկության և անվտանգության ապահովման մասին» օրենքի 10-րդ հոդվածի 1-ին մասի «ժդ» կետում, որի արդյունքում ոստիկանությունը տեխնիկական միջոցով սահմանված կարգով իրականացնում է արտաշնչած օդի մեջ մաքուր ալկոհոլի կամ թքի մեջ թմրամիջոցի կամ հոգեմետ (հոգեներգործուն) նյութի պարունակության միջոցով վարորդի սթափության վիճակի զննություն (ոչ սթափ վիճակում լինելու փաստի ստուգում): Վերոգրյալ դրույթների վերլուծությունից հետևում է, որ «սթափության վիճակի ստուգում» հասկացությունը ներառում է ինչպես արտաշնչած օդում մաքուր ալկոհոլի պարունակության ստուգման, այնպես էլ անձի օրգանիզմում թմրամիջոցի կամ հոգեմետ (հոգեներգործուն) նյութի առկայության ստուգման գործընթացները։ Այս համատեքստում նպատակահարմար է առանձին չսահմանել «սթափության վիճակի ստուգում» և «անձի օրգանիզմում թմրամիջոցի կամ հոգեմետ (հոգեներգործուն) նյութի առկայության ստուգում» հասկացությունները, քանի որ «սթափության վիճակի ստուգում» հասկացությունն իր բովանդակությամբ ներառում է նաև անձի օրգանիզմում նշված նյութերի առկայության ստուգումը։ Միևնույն ժամանակ հարկ է նշել, որ «Ճանապարհային երթևեկության անվտանգության ապահովման մասին» օրենքում կիրառվում է «սթափության վիճակի զննություն» ձևակերպումը, իսկ «Ոստիկանության մասին» օրենքում փոփոխություններ կատարելու մասին» օրենքի նախագծի 2-րդ հոդվածում կիրառվում է «սթափության վիճակի ստուգում» ձևակերպումը։ Նախագծերի փաթեթի ուսումնասիրությունից պարզ է դառնում, որ նշված եզրույթները փաստացի վերաբերում են նույն գործողությանը և նույն ընթացակարգին։ Հաշվի առնելով «Նորմատիվ իրավական ակտերի մասին» օրենքի 15-րդ հոդվածի 2-րդ մասի պահանջները՝ նպատակահարմար է կիրառել մեկ միասնական եզրույթ՝ հնարավոր տարաբնույթ մեկնաբանություններից կամ երկիմաստություններից խուսափելու նպատակով։
	Ընդունվել է։

	4. Նախագիծ 2-ի 1-ին հոդվածում «Ոստիկանության մասին» օրենքի 21-րդ հոդվածի 1-ին մասի՝ նոր խմբագրությամբ շարադրվող 7-րդ կետի համաձայն՝ սթափության վիճակի ստուգումն իրականացվելու է Լիազոր մարմնի ղեկավարի սահմանած կարգով (նույն կարգավորումն առկա է նաև «Ոստիկանության մասին» օրենքի 21-րդ հոդվածի 1-ին մասի գործող 7-րդ կետում)։ Սակայն հարկ է նկատել, որ «Ճանապարհային երթևեկության անվտանգության ապահովման մասին» օրենքի 9-րդ հոդվածի 1-ին մասի իե.3) կետի համաձայն՝  Ճանապարհային երթևեկության անվտանգության ապահովման բնագավառում Հայաստանի Հանրապետության կառավարությունը սահմանում է վարորդի սթափության վիճակի զննության կարգը (․․․)։
Հաշվի առնելով վերը նշվածը և նկատի ունենալով, որ «Ճանապարհային երթևեկության անվտանգության ապահովման մասին» օրենքի 9-րդ հոդվածի 1-ին մասի իե.3) կետի հիման վրա 2009 թվականի մարտի 19-ին ընդունվել և գործում է Հայաստանի Հանրապետության կառավարության N 277-Ն որոշումը՝ Նախագիծ 2-ի 1-ին հոդվածով «Ոստիկանության մասին» օրենքի 21-րդ հոդվածի 1-ին մասի՝ նոր խմբագրությամբ շարադրվող 7-րդ կետում «Լիազոր մարմնի ղեկավարի» բառերն անհրաժեշտ է փոխարինել «Հայաստանի Հանրապետության կառավարության» բառերով։
Նշված դիտողությունը բխում է «Նորմատիվ իրավական ակտերի մասին» օրենքի 9-րդ հոդվածի 2-րդ մասի կարգավորումից, որի համաձայն՝ Նորմատիվ իրավական ակտը չպետք է հակասի հավասար կամ ավելի բարձր իրավաբանական ուժ ունեցող նորմատիվ իրավական ակտերին:
	Ընդունվել է։

	5. Նախագիծ 2-ում անհրաժեշտ է նախատեսել անցումային դրույթ՝ նախատեսելով Նախագիծ 2-ի 1-ին հոդվածի 2-րդ մասով նախատեսվող ենթաօրենսդրական նորմատիվ իրավական ակտի ընդունման նախատեսվող ժամկետը՝ նկատի ունենալով «Նորմատիվ իրավական ակտերի մասին» օրենքի 13-րդ հոդվածի 5-րդ մասով սահմանված դրույթները։
	Ընդունվել է։

	6. Նախագիծ 2-ի 1-ին հոդվածում «ՀՕ-177-Ն» բառերն անհրաժեշտ է փոխարինել «ՀՕ-177» բառերով՝ հաշվի առնելով «Ոստիկանության մասին» օրենքի վավերապայմանները։
	Ընդունվել է։



ՀՀ ներքին գործերի նախարարություն
